rejauldu/bengali-wikipedia huggingface dataset:
alt=|থাম্ব|292x292পিক্সেল|রাতোয়াল বিশ্বকবি রবীন্দ্রনাথ উচ্চ বিদ্যালয় রাতোয়াল বিশ্বকবি রবীন্দ্রনাথ উচ্চ বিদ্যালয়, সাহিত্যে নোবেল বিজয়ী কবিগুরু রবীন্দ্রনাথ ঠাকুর ১৯১৩ সালে রাতোয়াল গ্রামে যান এবং তাঁর নিজের নামে রাতোয়াল বিশ্বকবি রবীন্দ্রনাথ উচ্চ বিদ্যালয় স্থাপন করেন এবং অনুদান দেন। এটি বাংলাদেশের রাজশাহী বিভাগে অবস্থিত। এ স্কুলের পূর্ব নাম ছিল রাতোয়াল এম ই (মিডল ইংলিশ) স্কুল। তাঁকে এ কাজে সার্বিক সহযোগিতা করেন তাঁর ঘনিষ্ঠ বন্ধু ও জমিদারী কর্মকাণ্ডের পরামর্শদাতা এবং পতিসরের কালিগ্রাম আর এন (রথীন্দ্রনাথ) ইন্সটিটিউটের সেক্রেটারি সফিকপুর নিবাসী জনাব কাশিম সরদার। বিদ্যালয়টি রবীন্দ্র নিদর্শন এবং সমগ্র বাংলাদেশের মধ্যে বিশ্বকবি রবীন্দ্রনাথ ঠাকুরের নামে তৎকালিন সময়ে স্থাপিত একমাত্র শিক্ষা প্রতিষ্ঠান। ১৮৮৫ সালে স্থাপিত এই বিদ্যালয়টি ১৯১৩ সালে একাডেমিক স্বীকৃতি লাভ করে। বিদ্যালয়টিতে ৬ষ্ঠ শ্রেণি থেকে ১০ম শ্রেণি পর্যন্ত শিক্ষা প্রদান করা হয়। বিদ্যালয়টিতে বর্তমানে ৩ শ’ ৮০জন শিক্ষার্থী রয়েছে। এরমধ্যে প্রতিদিন গড়ে প্রায় ৩শ’ জন শিক্ষার্থী পাঠগ্রহণ করে থাকে। বিদ্যালয়ে মোট ৮জন শিক্ষক ও ৪জন কর্মচারী কর্মরত আছেন। বিদ্যালয়ে নতুন ও পুরনো মিলে মোট ৭টি কক্ষে চলে পাঠদান কার্যক্রম। বিদ্যালয়ের উত্তর দিকের দুই তলা ভবনটি তৈরী হয়েছিল ১৯৯৫ সালে, পূর্বদিকের দুই তলা ভবনটি তৈরী হয়েছিল ২০০৬ সালে ও পশ্চিম দিকের টিন শেডের জোড়া তালি দেয়া পুরনো কক্ষগুলোতেই চলছে পাঠদান কার্যক্রম। ১৮৮৫ সালের শুরুর দিকে কবিগুরু রবীন্দ্রনাথ ঠাকুর তার পৈত্রিক সূত্রে পাওয়া কালীগ্রাম পরগনার জমিদারি দেখাশুনার জন্য রাতোয়াল গ্রামে আসতেন। তিনি (রবীন্দ্রনাথ ঠাকুর) বিশ্বাস করতেন, প্রজাদের জীবন যাত্রার মান উন্নয়নে শিক্ষার প্রয়োজন। শিক্ষার আলো ছাড়া প্রজাদের সার্বিক উন্নয়ন একেবারেই সম্ভব নয়। সে উপলব্ধি থেকেই সেই সময়ের কিছু পণ্ডিতদের সহায়তায় এই রাতোয়াল গ্রামে বিশ্বকবির নামে আদর্শ এই বিদ্যাপিঠের পথ চলা। সেই সময়ে রবীন্দ্রনাথ ঠাকুরের ম্যানেজার শ্যামানন্দ গুহ কালিগ্রাম পরগনার এই মূল জমিদারি (পতিসর ষ্ট্রেট) দেখাশুনা করতেন এবং তার ছেলে নিত্যানন্দ গুহ ( নিতাই বাবু) দেখাশুনা করতেন (সাবষ্টেট) তথা এই এলাকা। তাদের সার্বিক সহযোগিতায় তৎকালিন রাতোয়াল গ্রামের আক্কাছ আলী পণ্ডিত, শমসের আলী আকন্দ, কফিল আলী আকন্দ এবং এরফান আলী আকন্দকে সঙ্গে নিয়ে এই ঐতিহ্যবাহী বিদ্যালয়টির পথচলা শুরু হয়। বিদ্যালয়টি তৎকালিন সময়ে আজিজুল্লাহ আকন্দের বৈঠকখানায় শুরু হলেও পরবর্তীতে রবীন্দ্র ষ্টেটের নিজস্ব সম্পত্তির ওপড় মাটির ক’টি ঘর তৈরি করে ১৮৮৫ সালে প্রাথমিক ভাবে শিক্ষাদান শুরু হয়।  তখন হেড পণ্ডিত হিসেবে রাতোয়াল গ্রামের আক্কাছ আলী পণ্ডিতের ওপড় বিদ্যালয়টির দায়িত্ব অর্পন করা হয়। পরবর্তীতে আরও অনেকেই ঐতিহ্যবাহী এই বিদ্যালয়টির প্রধান হিসেবে দায়িত্ব পালন করেন। বিশ্বকবির স্মৃতি বিজড়িত ঐতিহ্যবাহী এই বিদ্যালয়টি আধুনিকতার ছোঁয়া থেকে আজো অনেক পিছিয়ে আছে। আদর্শ এই বিদ্যাপিঠ থেকে শিক্ষা নিয়ে এলাকার অনেকেই আজ দেশ-বিদেশসহ দেশের বিভিন্ন বিভাগে ঊর্ধ্বতন পদে কর্মরত থেকে উজ্জ্বল নক্ষত্র হয়ে জ্বলছেন। আর সেইসঙ্গে বিশ্বের মাঝে আলোকিত করেছেন এই অজপাড়া গাঁয়ের এই আদর্শ বিদ্যালয়টির নাম। বাংলাদেশ প্রকৌশল বিশ্ববিদ্যালয়ের (বুয়েট) অধ্যাপক জুলু চৌধুরী, প্রকৌশলী মুজিবুর রহমান ছিলেন বিসিআইসির সাবেক প্রধান প্রকৌশলী, ৫ম শ্রেণির গণিত বইয়ের লেখক বিশিষ্ট শিক্ষাবিদ লুৎফুত জামান ও ব্রিগেডিয়ার জেনারেল ডা. মোখলেছুর রহমানসহ আরোও অনেকেই ছিলেন এই আদর্শ বিদ্যাপিঠের শিক্ষার্থী।  তথ্যসূত্র  বিষয়শ্রেণী:নওগাঁ জেলার বিদ্যালয় বিষয়শ্রেণী:রাজশাহী বিভাগ বিষয়শ্রেণী:রবীন্দ্রনাথ ঠাকুর
শু মেংতাও (, ; জন্ম: ১২ জুলাই ১৯৯০) হলেন একজন চীনা পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে চীনের প্রতিনিধি হিসেবে প্রতিদ্বন্দ্বিতা করে থাকেন।  মেংতাও চীনের হয়ে ২০১০, ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ৩টি পদক জয়লাভ করেছেন।  প্রারম্ভিক জীবন শু মেংতাও ১৯৯০ সালের ১২ই জুলাই তারিখে চীনের লিয়াওনিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মেংতাও চীনের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১০১.১০ স্কোর অর্জন করে তৃতীয় স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম ধাপে তিনি সর্বোচ্চ ১০৩.৮৯ স্কোর অর্জন করে অনায়াসে দ্বিতীয় ধাপে উত্তীর্ণ হয়েছিলেন, যেখানে তার স্কোর (১০৮.৬১) তাকে প্রথম স্থান অধিকার করতে সাহায্য করেছে।  অন্যদিকে, তিনি চিয়া সোংইয়ান এবং ছি কুয়াংপুর সাথে চীনা দল হিসেবে ফ্রিস্টাইল স্কিইংয়ের মিশ্র দলগত এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির প্রথম ধাপে তার দল ৩৩৬.৮৯ স্কোর অর্জন করেছিল, যার ফলে তার দল চূড়ান্ত পর্বের দ্বিতীয় ধাপে অংশগ্রহণের সুযোগ লাভ করে। দ্বিতীয় ধাপে তারা ৩২৪.২২ স্কোর অর্জন করেছিল, যা তাদের রৌপ্য পদক জয়লাভ করতে সাহায্য করেছে।  তথ্যসূত্র  বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা নারী ফ্রিস্টাইল স্কিয়ার বিষয়শ্রেণী:চীনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:অলিম্পিক রৌপ্যপদক বিজয়ী চীনা বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২০১৪ শীতকালীন অলিম্পিকের পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী চীনা বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:২০০৭ শীতকালীন এশিয়ান গেমসের ফ্রিস্টাইল স্কিয়ার বিষয়শ্রেণী:২০২৫ শীতকালীন এশিয়ান গেমসের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে এশিয়ান গেমস পদক বিজয়ী
দ্য টেলিগ্রাফ একটি কলকাতা-ভিত্তিক ব্রডশিট ইংরেজি সংবাদপত্র। এই পত্রিকার মালিক আনন্দবাজার পত্রিকা প্রাইভেট লিমিটেড। ১৯৮২ সালের ৭ জুলাই থেকে এই সংবাদপত্রটি প্রকাশিত হয়ে আসছে। পরবর্তীকালে কলকাতা থেকে প্রকাশিত পূর্ব ভারতের সর্বাধিক প্রচারিত সংবাদপত্রের সম্মান অর্জন করে দ্য টেলিগ্রাফ। অডিট ব্যুরো সার্কুলেশন সার্কুলেশনের সংখ্যার ভিত্তিতে এটিকে পূর্ব ভারতের দ্রুততম বৃদ্ধিশীল ইংরেজি সংবাদপত্র মনে করেন। দ্য টেলিগ্রাফ ভারতের বিদেশনীতির বিস্তারিত ব্যাখ্যা ও উত্তর-পূর্ব ভারতের সমস্যাবলির উপর আলোকসম্পাতের জন্য প্রসিদ্ধ। ইন্ডিয়ান রিডারশিপ সার্ভে (আই আর এস) ২০০৮-আর২ হিসাব অনুসারে এই পত্রিকার পাঠকসংখ্যা ২.৯ মিলিয়ন; যা এটিকে পূর্ব ভারতের চতুর্থ সর্বাধিক পঠিত সংবাদপত্রের মর্যাদা দান করে। কলকাতার পাশাপাশি দ্য টেলিগ্রাফ গুয়াহাটি (উত্তর-পূর্ব ভারত সংস্করণ), শিলিগুড়ি (উত্তরবঙ্গ ও সিক্কিম সংস্করণ), জামশেদপুর ও রাঁচি (ঝাড়খণ্ড সংস্করণ) থেকেও প্রকাশিত হয়।  About The Telegraph Retrieved on 30 October 2009  তথ্যসূত্র  বহিঃসংযোগ    ই-পেপার  বিষয়শ্রেণী:কলকাতার সংবাদপত্র বিষয়শ্রেণী:ইংরেজি ভাষার সংবাদপত্র বিষয়শ্রেণী:১৯৮২-এ প্রতিষ্ঠিত বিষয়শ্রেণী:১৯৮২-এ পশ্চিমবঙ্গে প্রতিষ্ঠিত বিষয়শ্রেণী:ভারতের দৈনিক সংবাদপত্র বিষয়শ্রেণী:১৯৮২-এ প্রতিষ্ঠিত প্রকাশনা বিষয়শ্রেণী:এবিপি গ্রুপ বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:পাটনার সংবাদপত্র
ওয়েস্ট ব্রমউইচ অ্যালবিয়ন ফুটবল ক্লাব (, ; এছাড়াও ওয়েস্ট ব্রমউইচ অ্যালবিয়ন এফসি, শুধুমাত্র ওয়েস্ট ব্রমউইচ অ্যালবিয়ন অথবা ওয়েস্ট ব্রম নামে পরিচিত) হচ্ছে ওয়েস্ট ব্রমউইচ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৮ সালে প্রতিষ্ঠিত হয়েছে। ওয়েস্ট ব্রম তাদের সকল হোম ম্যাচ ওয়েস্ট ব্রমউইচের দ্য হোথর্নসে খেলে থাকে; যার ধারণক্ষমতা হচ্ছে ২৬,৬৮৮। বর্তমানে এই ক্লাবের ম্যানেজারের দায়িত্ব পালন করছেন কার্লোস কোরবেরান এবং সভাপতির দায়িত্ব পালন করছেন লাই গুচান। বর্তমানে ইংরেজ আক্রমণভাগের খেলোয়াড় জেড ওয়ালেস এই ক্লাবের অধিনায়কের দায়িত্ব পালন করছেন।  অ্যালবিয়ন ১৮৮৮ সালে প্রতিস্থিত দ্য ফুটবল লিগের প্রতিষ্ঠাতা সদস্য এবং ক্লাবটির ইতিহাসের অধিকাংশ সময় তারা শীর্ষ স্তরের লিগে অংশগ্রহণ করেছে। ক্লাবটি ১৯১৯–২০ মৌসুমে ইংল্যান্ডের চ্যাম্পিয়ন হওয়ার যোগ্যতা অর্জন করে। এছাড়া তারা ১৯৬৬ সালে ফুটবল লিগ কাপ জয়লাভ করে। ক্লাবটির ঐতিহ্যবাহী জার্সিটি নীল সাদা স্ট্রাইপ যুক্ত। ক্লাবটির পশ্চিম মধ্যপ্রদেশের অন্যান্য দল যেমন অ্যাস্টন ভিলা, উলভারহ্যাম্পটন ওয়ান্ডারার্সের সাথে দীর্ঘ সময়ের প্রতিদ্বন্দ্বিতা রয়েছে এবং তাদের সাথে ওয়েস্ট ব্রমের খেলাগুলো ব্ল্যাক কাউন্টি ডার্বি হিসেবে পরিচিত।   তথ্যসূত্র    বহিঃসংযোগ    West Bromwich Albion F.C. Official Website  West Bromwich Albion F.C. Events Website   Zoopla  – Official Club Sponsor  West Bromwich Albion F.C. Official Seat Transfer Website  Official Supporters Club  Former Players Association  Women's team   WBA News – Sky Sports  West Brom news from the Birmingham Mail  Albion news from expressandstar.com  Premierleague.com – West Bromwich Albion     বিষয়শ্রেণী:১৮৭৮-এ প্রতিষ্ঠিত বিষয়শ্রেণী:এফএ কাপ বিজয়ী বিষয়শ্রেণী:ফুটবল লিগ কাপ বিজয়ী বিষয়শ্রেণী:ইংল্যান্ডে ১৮৭৮-এর প্রতিষ্ঠান বিষয়শ্রেণী:প্রিমিয়ার লিগের ক্লাব বিষয়শ্রেণী:ইংল্যান্ডের ফুটবল ক্লাব বিষয়শ্রেণী:১৮৭৮-এ প্রতিষ্ঠিত ফুটবল ক্লাব বিষয়শ্রেণী:ফুটবল লিগ ক্লাব
শেহজাদা () ২০২৩ সালে মুক্তিপ্রাপ্ত ভারতীয় হিন্দি ভাষার মারপটধর্মী হাস্যরসাত্মক চলচ্চিত্র। এটি পরিচালনা করেছেন রোহিত ধবন এবং টি-সিরিজ ফিল্মস, অল্লু এন্টারটেইনমেন্ট, হারিকা অ্যান্ড হাসিন ক্রিয়েশনস ও ব্র্যাট ফিল্মসের অধীনে প্রযোজনা করেছেন ভূষণ কুমার, আমান গিল, আল্লু অরবিন্দ। এটি তেলুগু চলচ্চিত্র আলা বৈকুণ্ঠপুরমুলো (২০২০)-এর পুননির্মাণ। চলচ্চিত্রটিতে কেন্দ্রীয় চরিত্রে অভিনয় করেছেন কার্তিক আর্যন ও কৃতি স্যানন এবং পার্শ্ব চরিত্রে রয়েছেন মনীষা কৈরালা ও পরেশ রাওয়াল। ২০২৩ সালের ১৭ ফেব্রুয়ারি প্রেক্ষাগৃহে চলচ্চিত্রটি মুক্তি পাওয়ার কথা রয়েছে।   অভিনয়ে   কার্তিক আর্যন – বান্টু   কৃতি স্যানন – অমূল্য  পরেশ রাওয়াল – বাল্মীকি  আলী আসগর   মনীষা কৈরালা  শচীন খেদেকর  রনিত রায় –রণদীপ  সানি হিন্দুজা   নির্মাণ  প্রধান চিত্রগ্রহণ ১৮ ডিসেম্বর ২০২১১-এ শুরু হয়েছিল।   মুক্তি  চলচ্চিত্রটি  ১৭ ফেব্রুয়ারি, ২০২৩-এ প্রেক্ষাগৃহে মুক্তি পায়।   তথ্যসূত্র    বহিঃসংযোগ     বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:চলচ্চিত্রের পুনর্নির্মাণ বিষয়শ্রেণী:২০২৩-এর চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:তেলুগু চলচ্চিত্রের হিন্দি পুনর্নির্মাণ
আড়াইহাজার পাইলট মডেল সরকারি উচ্চ বিদ্যালয় (পূর্বনাম: আড়াইহাজার পাইলট উচ্চ বিদ্যালয়) নারায়ণগঞ্জ জেলার আড়াইহাজার উপজেলায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৮৬৪ সালে যাত্রা শুরু করে এবং ১৮৯৭ সালে কলকাতা বিশ্ববিদ্যালয়ের স্বীকৃতি লাভ করে। বর্তমানে বিদ্যালয়টি ঢাকা শিক্ষা বোর্ড ও কারিগরি শিক্ষা বোর্ডের অন্তর্ভুক্ত।   ইতিহাস   বর্তমান এই বিদ্যালয়ের যাত্রা শুরু হয় ১৮৬৪ সালে। তখন নাম ছিল 'বাংলা ছাত্রবৃত্তি বিদ্যালয়'। ১৮৯৭ সালের ৬ মে 'আড়াইহাজার উচ্চ ইংরেজী বিদ্যালয়' নামে এ বিদ্যালয়টি পুনঃপ্রতিষ্ঠিত। ১৮৯৭ সালের ২৩ নভেম্বর কলকাতা বিশ্ববিদ্যালয় কর্তৃক স্বীকৃত লাভ করে। তখন বিদ্যালয়ের প্রধান শিক্ষক ছিলেন অখিল চন্দ্র রায়। ১৯৪৭ সালে ভারত বিভাজনে ফলে অনেক শিক্ষার্থী ভারতে চলে যাওয়ায় ছাত্র সংখ্যা অভাবনীয় হারে কমে যায়। ১৯৬৫ সালের পর বিদ্যালয়টি পুনর্গঠিত হয়।  ১৯৮৪ সালে বিদ্যালয়টি এমপিওভুক্ত মাধ্যমিক বিদ্যালয় উন্নিত হয়। ১৯৯৬ সালে বাংলাদেশ কারিগরি শিক্ষা বোর্ডের অন্তর্ভুক্ত হয়। ২০১৮ সালের ২৭ সেপ্টেম্বর বিদ্যালয়টি সরকারিকরণের প্রজ্ঞাপন জারি করা হয়।   তথ্যসূত্র    বহিঃসংযোগ      ঢাকা শিক্ষা বোর্ডে আড়াইহাজার পাইলট মডেল সরকারি উচ্চ বিদ্যালয়  ফেসবুকে আড়াইহাজার পাইলট মডেল সরকারি উচ্চ বিদ্যালয়  বিষয়শ্রেণী:১৮৯৭-এ ব্রিটিশ ভারতে প্রতিষ্ঠিত বিষয়শ্রেণী:১৮৯৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের কারিগরি শিক্ষাপ্রতিষ্ঠান বিষয়শ্রেণী:নারায়ণগঞ্জ জেলার বিদ্যালয় বিষয়শ্রেণী:আড়াইহাজার উপজেলা
নো মার্সি একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড স্ম্যাকডাউনের জন্য প্রযোজনা করেছে।https://archive.today/20120715201318/http://slam.canoe.ca/Slam/Wrestling/PPVReports/2006/10/08/1978748.html এটি নো মার্সি কালানুক্রমিকের অধীনে প্রচারিত নবম অনুষ্ঠান ছিল। এই অনুষ্ঠানটি ২০০৬ সালের ৮ই অক্টোবর তারিখে মার্কিন যুক্তরাষ্ট্রের নর্থ ক্যারোলাইনার রালেইয়ের আরবিসি সেন্টারে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে কিং বুকার ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে ববি লাশলি, বাটিস্টা ও ফিনলেকে পরাজিত করেছে। অন্যান্য শীর্ষস্থানীয় ম্যাচে, মিস্টার কেনেডি একক ম্যাচে দি আন্ডারটেকারকে এবং একক ম্যাচে ম্যাট হার্ডি গ্রেগরি হেমসকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান স্ম্যাকডাউনে প্রদর্শন করা হয়েছে।  পটভূমি নো মার্সি হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের অক্টোবর মাসে অনুষ্ঠিত হয়। ১৯৯৯ সালের ১৬ই মে তারিখে, তৎকালীন মার্কিন পেশাদার কুস্তি সংস্থা ওয়ার্ল্ড রেসলিং ফেডারেশন (ডাব্লিউডাব্লিউএফ) যুক্তরাজ্যের জন্য একচেটিয়াভাবে প্রতি-দর্শনে-পরিশোধ (পিপিভি) হিসেবে প্রথমবারের মতো নো মার্সি অনুষ্ঠিত হয়েছিল। অতঃপর একই বছরের অক্টোবর মাসে নো মার্সির দ্বিতীয় অনুষ্ঠান আয়োজন করা হয়েছিল, তবে উক্ত অনুষ্ঠানটি যুক্তরাজ্যের বদলে মার্কিন যুক্তরাষ্ট্রে অনুষ্ঠিত হয়েছিল; এরই মাধ্যমে নো মার্সি ডাব্লিউডাব্লিউইর বার্ষিক অক্টোবর মাসের প্রতি-দর্শনে-পরিশোধ হিসেবে প্রতিষ্ঠিত হয়েছিল।  ২০০৬ সালের এই অনুষ্ঠানটি নো মার্সি কালানুক্রমিকের নবম অনুষ্ঠান ছিল, যা ৮ই অক্টোবর তারিখে মার্কিন যুক্তরাষ্ট্রের নর্থ ক্যারোলাইনার রালেইয়ের আরবিসি সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৬ নো মার্সি বিষয়শ্রেণী:অক্টোবর ২০০৬-এ মার্কিন যুক্তরাষ্ট্রে ঘটনা বিষয়শ্রেণী:২০০৬-এ নর্থ ক্যারোলাইনা বিষয়শ্রেণী:নর্থ ক্যারোলাইনায় ঘটনা বিষয়শ্রেণী:রালেইয়ে পেশাদার কুস্তি
শরফুদ্দীন আহমেদ (জন্ম: অজানা - মৃত্যু: ১০ ফেব্রুয়ারি, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ০৪-১২-২০১১   জন্ম ও শিক্ষাজীবন  শরফুদ্দীন আহমেদের পৈতৃক বাড়ি কুষ্টিয়া জেলার কুমারখালী উপজেলার সুলতানপুর গ্রামে। তার বাবার নাম মো. শামসুল আলম এবং মায়ের নাম হাসিনা আলম। চার ভাইবোনের মধ্যে তিনি ছিলেন দ্বিতীয়।   কর্মজীবন  ১৯৬৭ সালে বিমান চালানোর বাণিজ্যিক লাইসেন্স পান শরফুদ্দীন আহমেদ। ১৯৭১ সালে পূর্ব পাকিস্তান কৃষি বিভাগের প্ল্যান্ট প্রটেকশন কর্মকর্তা হিসেবে কাজ করতেন। মুক্তিযুদ্ধ শুরু হলে তিনি মে মাসে ভারতে যান। সেপ্টেম্বর মাসের শেষদিকে মুক্তিবাহিনীর বিমান উইং গঠিত হলে তাকে এতে অন্তর্ভুক্ত করা হয়। বিমান উইংয়ের প্রতিষ্ঠাতা সদস্য হিসেবে তিনি প্রশিক্ষণ নেন অটার বিমান দিয়ে যুদ্ধ করার। প্রথম অপারেশনের সুযোগ পান ৫ ডিসেম্বর। পরে তিনি অটার বিমান দিয়ে ৭ ও ৮ ডিসেম্বর মৌলভীবাজারে পাকিস্তানি সেনাবাহিনীর অবস্থানে আক্রমণ চালান।   মুক্তিযুদ্ধে ভূমিকা  ১৯৭১ সালের ৫ ডিসেম্বর কুশিয়ারা নদীর তীরে ভারতের ছোট এক বিমান ক্ষেত্র থেকে আকাশে উড়ল ছোট একটি বিমান—‘অটার’। বিমানের চালকের আসনে শরফুদ্দীন আহমেদ ও আকরাম আহমেদ (বীর উত্তম)। আরও আছেন একজন গানার। বিমানে আছে রকেট ও মেশিনগান। স্বল্পগতির বিমানটি সীমান্ত অতিক্রম করে বাংলাদেশের ভেতরে ঢুকে এগিয়ে যেতে থাকল লক্ষ্যস্থলের দিকে। শরফুদ্দীন আহমেদ ও আকরাম আহমেদ যতটা সম্ভব কৌশলে বিমান চালিয়ে নিয়ে যাচ্ছেন। একসময় তারা পৌঁছে গেলেন লক্ষ্যস্থলে। তারপর আকাশের নির্দিষ্ট স্থানে বারবার চক্কর দিয়ে কয়েকটি রকেট ছুড়লেন। একই সময় গানার মেশিনগান দিয়ে গুলি করলেন। নিচে ভূমিতে থাকা পাকিস্তানি সেনারা জীবন বাঁচাতে ছোটাছুটি করতে থাকল। বিস্ফোরিত রকেটের স্প্লিন্টার ও গুলিতে নিহত এবং আহত হলো অনেক পাকিস্তানি সেনা। মুক্তিযুদ্ধের চূড়ান্ত পর্যায়ে মুক্তিবাহিনী মিত্রবাহিনীর সহযোগিতায় বৃহত্তর সিলেট মুক্ত করার জন্য যৌথভাবে অভিযান শুরু করে। তারা সীমান্ত অতিক্রম করে আটগ্রাম-চরখাই-সিলেট, জাফলং-ছোটখেল-গোয়াইনঘাট-কোম্পানিগঞ্জ-সালুটিকর-সিলেট এবং ছাতক-গোবিন্দগঞ্জ-লামাকাজিঘাট-সিলেট অক্ষ ধরে অগ্রসর হতে থাকেন। এ সময় পাকিস্তানি সেনারা সীমান্ত এলাকা থেকে পশ্চাদপসরণ করে বিভিন্ন স্থানে অবস্থান নেয়। তারা মুক্তিবাহিনী ও মিত্রবাহিনীকে প্রবল বাধা দিতে থাকে। এতে মুক্তিবাহিনী ও মিত্রবাহিনীর অগ্রযাত্রা শ্লথ হয়ে পড়ে। এ অবস্থায় পাকিস্তানি অবস্থানে বিমান থেকে হামলার প্রয়োজন হয়। তখন মুক্তিবাহিনীর নবগঠিত বিমান উইং পাকিস্তানি অবস্থানের ওপর বিমান থেকে হামলা করে মুক্তিবাহিনী ও মিত্রবাহিনীকে সাহায্য করতে থাকে। কুশিয়ারা নদীর তীরে এক স্থানে পাকিস্তানিরা বিপুল সেনা সমাবেশ ঘটায়। ওই পথ দিয়ে মুক্তিবাহিনী ও মিত্রবাহিনীর যোদ্ধারা অগ্রসর হচ্ছিলেন। শরফুদ্দীন আহমেদ ও আকরাম আহমেদ সাহসিকতার সঙ্গে পাকিস্তানি অবস্থানে হামলা চালিয়ে তাদের ছত্রভঙ্গ করে দেন। বিমান হামলায় বিপুলসংখ্যক পাকিস্তানি সেনা নিহত হয়। আহতও হয় অনেক। এরপর পাকিস্তানি সেনাদের মনোবল ভেঙে পড়ে। সেদিন ওই বিমান হামলা পরিচালনা ছিল যথেষ্ট ঝুঁকিপূর্ণ। কারণ, স্বল্পগতির অটার বিমানটি যেকোনো সময় পাকিস্তানি সেনাদের মেশিনগানের গুলিতে ভূপতিত হতে পারত।    পুরস্কার ও সম্মাননা   বীর উত্তম   তথ্যসূত্র    বহিঃসংযোগ   বিষয়শ্রেণী:বীর উত্তম বিষয়শ্রেণী:১৯৭২-এ মৃত্যু বিষয়শ্রেণী:কুষ্টিয়া জেলার ব্যক্তি
পেইজ ডোহার্টি স্কটল্যান্ডের ক্লাইডব্যাংকের ১৫ বছর বয়সী ছাত্রী ছিলেন। ২০১৬ সালের ১৯ মার্চ ৩২ বছর বয়সী জন লিয়াথেম তার খাবারের দোকানে তাকে হত্যা করে।   পটভূমি  পেইজ ১৮ মার্চ রাতে তার এক বন্ধুর বাড়িতে ছিলেন। ১৯ তারিখে সকাল ৮টা ২১ মিনিট নাগাদ তিনি জন লিয়াথেমের ডেলিকেটসেনের কাছে যান। এর আগে তিনি ১২ মাইল (১৯ কিলোমিটার) দূরে কিরকিনটিলোচে হেয়ারড্রেসিংয়ের কাজে যেতেন; তিনি বাড়ি ফিরে না আসায় তার সন্ধান শুরু হয়েছিল।     খুনের তদন্ত  নিখোঁজ হওয়ার দু'দিন পরে গ্লাসগোর গ্রেট ওয়েস্টার্ন রোডের কাছে রাস্তার ধারে তার মৃতদেহ পাওয়া যায়। ডোহার্টির মাথায় ও ঘাড়ে ছুরিকাঘাত করা হয়েছিল এবং ২৫০ টিরও বেশি ক্ষত হয়েছিল। যদিও তার মা পামেলা মুনরো দাবি করেছিলেন যে ডোহার্টির গায়ে ৫০০ টিরও বেশি ক্ষত রয়েছে।  তাকে শেষ বারের মতো ক্লাইডব্যাংকের একটি ডেলির দোকানে সিসিটিভিতে দেখা গিয়েছিল। দোকানের মালিক জন লিয়াথেম পরে পেইজ ডোহার্টিকে হত্যার কথা স্বীকার করে। পামেলা তার মেয়ের নামে শিশুদের আত্মরক্ষা শেখানোর জন্য দাতব্য প্রতিষ্ঠান 'পেইজের প্রমিস' স্থাপন করেন, সেইসাথে যে সব পরিবারের সন্তানরা হত্যার শিকার হয়েছে তাদের সহায়তা করেন।   বিচার  জন লিয়াথেম দাবি করে, পেইজ তাকে হুমকি দিয়ে বলেছিল,সে যদি তাকে চাকরি দিতে অস্বীকার করে, তাহলে পেইজ সকলকে বলে বেড়াবে জন তাকে অনুপযুক্তভাবে "স্পর্শ" করেছে। বিচারে ব্যবহৃত মূল প্রমাণ ছিল "লিথেমের ডেলি বন্ধ করার সিসিটিভি ফুটেজ, পাশের দোকানে ছুটে যাওয়া, এবং তারপর ডেলি প্রায় এক ঘন্টার জন্য বন্ধ থাকা অবস্থায় ফিরে আসা"। ফুটেজে তখন তাকে তার ট্রাঙ্কে একটি পূর্ণ বিন ব্যাগ রাখতে দেখা যায়। ব্যাগটিতে পেইজের লাশ রয়েছে বলে নিশ্চিত করা হয় এবং যখন সে যে দোকানে ঢুকেছিল তার মালিককে জিজ্ঞাসাবাদ করা হয়, তখন নিশ্চিত করা হয় যে লিয়াথেম গ্লাভস, ব্লিচ এবং বিন ব্যাগ কিনেছিল।    সাজা  ডোহার্টির হত্যার ৭ মাস পর ২০১৬ সালের ১২ অক্টোবর গ্লাসগোর উচ্চ আদালতে লিয়াথেমকে সাজা দেওয়া হয়, যেখানে বিচারক লেডি রাই প্যারোলের জন্য আবেদন করার যোগ্য হওয়ার আগে সর্বনিম্ন ২৭ বছরের কারাদণ্ড নির্ধারণ করেন। তবে ২০১৭ সালের ফেব্রুয়ারি মাসে লিয়াথেমের আবেদনের পরিপ্রেক্ষিতে সর্বনিম্ন মেয়াদ কমিয়ে ২৩ বছর করা হয়।    আরও দেখুন    নিখোঁজ মানুষের তালিকা   তথ্যসূত্র      বহিঃসংযোগ  Paige এর প্রতিশ্রুতি দান   জন লিথেমের আবেদনের উপর স্কটিশ আদালতের দলিল   বিষয়শ্রেণী:২০১৬-এ মার্কিন যুক্তরাষ্ট্রে হত্যাকাণ্ড বিষয়শ্রেণী:খুনের শিকার নারী বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:পূর্বে নিখোঁজ ব্যক্তি
আস-সালাম মসজিদ () ফ্রান্সের নঁতে অবস্থিত একটি মসজিদ। মসজিদটির নির্মাণ কাজ ২০০৯ সালে শুরু হয় এবং ২০১২ সালে শেষ হয়। এটি ফ্রান্সের ঐ অঞ্চলের বৃহত্তম মসজিদ।   তহবিল  আস-সালাম মসজিদটির নির্মাণব্যয়ের একটি বড় অংশ মূলত দারভিশ হোল্ডিংয়ের চেয়ারম্যান, ধনী কাতারি বদের আবদুল্লাহ আল-দারভিশ দান করেছিলেন। মসজিদটি সম্পূর্ণ করার জন্য তিনি €৪.৪ মিলিয়ন ডলার দান করেছিলেন। বদের আবদুল্লাহ আল-দারভিশ কাতার জাতীয় ব্যাংকের কার্যনির্বাহী কমিটিরও একজন সদস্য। মসজিদটির সাথে সংযুক্ত সাংস্কৃতিক কেন্দ্রটি তার নামে নামকরণ করা হয়েছে আল দারভিশ আবদুল্লাহ সাংস্কৃতিক কেন্দ্র। অন্যান্য তহবিল ফ্রান্সের মুসলিম সম্প্রদায় থেকে এসেছিলো।   প্রতিষ্ঠান  মসজিদটি ইউনিয়ন অফ ইসলামিক অর্গানাইজেশন অফ ফ্রান্স (ইউওআইএফ) দ্বারা পরিচালিত। এই সংস্থাটি ফ্রান্সের প্রায় ২৫০টি মুসলিম সংগঠনের প্রতিনিধিত্ব করে।  আস-সালাম মসজিদসহ ইউনিয়ন অফ ইসলামিক অর্গানাইজেশন অফ ফ্রান্স দ্বারা পরিচালিত বেশ কয়েকটি মসজিদ ও সাংস্কৃতিক কেন্দ্রসমূহে কাতার বিনিয়োগে জড়িত ছিল। এটি সমগ্র ইউরোপের এমন অনেক মসজিদের মধ্যে একটি, যার নির্মাণকাজ কাতারের অর্থায়নে পরিচালিত হয়েছে।   নির্মাণ  আস-সালাম মসজিদ নির্মাণের আগে ইউওআইএফকে মুসল্লিদের নামাজের উদ্দেশ্যে একটি ছোট গির্জা দেওয়া হয়েছিলো। বেশ কয়েক বছর পর, মুসল্লি সংখ্যা বৃদ্ধির কারণে সেখানে আর স্থান সংকুলান না হওয়ায় একটি বৃহত্তর মসজিদ নির্মাণের জন্য নগরীর একটি বৃহৎ অঞ্চল উপলব্ধ করা হয়।  ভবনটি আস-সালাম মসজিদ ও আল দারভিশ আবদুল্লাহ সাংস্কৃতিক কেন্দ্র এই দুটি পৃথক অংশে বিভক্ত। অংশ দুটি একটি গ্যালারি দ্বারা সংযুক্ত এবং তাদের মাঝে ঝর্ণাসহ একটি বহিঃপ্রাঙ্গণ রয়েছে।  নামাজের ঘরটিতে ১,৫০০ জন মুসল্লি একসাথে নামাজ পড়তে পারে এবং এতে একটি মিহরাব রয়েছে যা কিবলা অর্থাৎ মক্কার দিক নির্দেশ করে। মুসল্লিদের জন্য একটি প্রশান্তময় স্থান তৈরি করতে ভবনটিতে নরম প্রাকৃতিক আলোর ব্যবস্থা রয়েছে। মসজিদের মিনারটি ১৭ মিটার এবং গম্বুজটি ১৪ মিটার উঁচু।   বিতর্ক  মসজিদটি নির্মাণের ক্ষেত্রে কিছু বিতর্ক দেখা দেয় কারণ কেউ কেউ মনে করেন মসজিদটি নঁতে একটি গির্জার স্থান নিয়েছে। এর ফলে মসজিদটি সেন্ট-ক্রিস্টোফ চ্যাপেলটি প্রতিস্থাপন করছে কিনা তা নিয়ে তীব্র প্রতিক্রিয়া ও বিতর্ক সৃষ্টি হয়েছিলো।   আরও দেখুন   মসজিদের তালিকা   তথ্যসূত্র   বিষয়শ্রেণী:ফ্রান্সের মসজিদ বিষয়শ্রেণী:২০১২-এ সম্পন্ন মসজিদ বিষয়শ্রেণী:ইউরোপে সুন্নি ইসলাম বিষয়শ্রেণী:সুন্নি মসজিদ বিষয়শ্রেণী:২০১২-এ ফ্রান্সে প্রতিষ্ঠিত
কাল আজ অর কাল () হচ্ছে ১৯৭১ সালে মুক্তিপ্রাপ্ত একটি হিন্দি চলচ্চিত্র যেটি রাজ কাপুর প্রযোজনা করেন এবং পরিচালনা করেন তার পুত্র রণধীর কাপুর। চলচ্চিত্রটিতে পৃথ্বীরাজ কাপুর, তার পুত্র রাজ কাপুর এবং রাজের পুত্র রণধীর কাপুর অভিনয় করেন দাদা, পিতা এবং পুত্র চরিত্রে, এছাড়াও চলচ্চিত্রটিতে ববিতা শিবদাসানি রণধীরের প্রেমিকার চরিত্রে অভিনয় করেন যিনি ১৯৭১ সালেই তার আসল পত্নী হন। চলচ্চিত্রটিতে বর্ষীয়ান অভিনেতা ইফতেখার (১৯২০-১৯৯৫) ও ছিলেন।  রাজ কাপুরের চলচ্চিত্রে শঙ্কর জয়কিষণ আগে থেকেই সঙ্গীত পরিচালনা করে আসছিলেন এবং এই কাল আজ অর কাল ছিলো তাদের সঙ্গীত পরিচালনা করা সর্বশেষ রাজ কাপুরের চলচ্চিত্র, চলচ্চিত্রটির গান 'আপ ইয়াহাঁ আয়ে কিস লিয়ে' এবং 'ভাঁবরে কি গুঞ্জন' ব্যাপক জনপ্রিয়তা পেয়েছিলো, দুটো গানই কিশোর কুমারের গাওয়া ছিলো। এই চলচ্চচিত্রটি রাজের 'মেরা নাম জোকার' (১৯৭০) এর পরে এসেছিলো এবং 'মেরা নাম জোকার'-এর মত এই চলচ্চিত্রটিও তেমন একটা ব্যবসা করতে না পারলেও ধীরে ধীরে একটি 'কাল্ট' মর্যাদা আয়ত্ত করে নেয় এবং বর্তমানে একটি বলিউডের একটি অন্যতম কিংবদন্তি চলচ্চিত্র। চলচ্চিত্রটিতে রাজ কাপুরের পিতা পৃথ্বীরাজ কাপুরের অভিনয় ছিলো তার মৃত্যুর কাছাকাছি সময়ে, ১৯৭২ সালে তিনি মারা যান। বিষয়বস্তু চলচ্চিত্রটির মূল বিষয় হচ্ছে তিনটি প্রজন্ম নিয়েঃ দাদা (পৃথ্বীরাজ), বাবা (রাজ) এবং নাতি (রণধীর) কে নিয়ে। তাদের মতাদর্শ আলাদা আলাদা। রাজেশ (রণধীর) তার প্রেমিকা (ববিতা) কে বিয়ে করতে চাইলে তার দাদা রাজী হয়না। চলচ্চিত্রটির শেষে নাতির তার নিজ পছন্দ অনুযায়ীই বিয়ে হয় অর্থাৎ সে তার প্রেমিকাকে বিয়ে করতে সফল হয়।  চরিত্র পৃথ্বীরাজ কাপুর - দিওয়ান বাহাদুর কাপুর রাজ কাপুর - রাম বাহাদুর কাপুর রণধীর কাপুর - রাজেশ রাম কাপুর ববিতা শিবদাসানি - মণিকা 'মোনা' রূপেশ কুমার - সানি (রাজেশের সহপাঠী) আঁচলা সাচদেব - মণিকার মাতা আঁচলা নরেন্দ্র নাথ - রাজেশের ক্লাসমেট ইফতেখার - রামের বন্ধু  তথ্যসূত্র  বহিঃসংযোগ    বিষয়শ্রেণী:১৯৭১-এর চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:শঙ্কর-জয়কিশন সুরারোপিত চলচ্চিত্র
লেফটেন্যান্ট কর্নেল দ্বারকানাথ কানওয়ারপাল, কেসি ছিলেন একজন ভারতীয় সেনা কর্মকর্তা, যাকে উত্তর-পূর্ব সীমান্ত এজেন্সি (নেফা) -এর  অসামান্য বীরত্বপূর্ণ কাজের জন্য ভারতের দ্বিতীয় সর্বোচ্চ শান্তিকালীন সামরিক বীরত্বের পুুরস্কার কীর্তিচক্র দ্বারা ভূষিত করা হয়েছিল     জীবনের প্রথমার্ধ  দ্বারকানাথ  কানওয়ারপাল দেওয়ান কিষাণ চাঁদ এর পরিবারে ২১ মার্চ, ১৯৩৫ সালে  সোলান, পাঞ্জাব প্রদেশের, ব্রিটিশ ভারতে জন্মগ্রহণ করেন।   সামরিক ক্যারিয়ার  কানওয়ারপাল ১৯৫৭ সালের জুনে ভারতীয় সেনাবাহিনীতে হডসন্স হর্সে কমিশন লাভ করেছিলেন। পরে মেজর হিসাবে তাকে নেফার কামেং বিভাগে মোতায়েন করা হয় যেখানে তাকে ৫ আসাম রাইফেলসে নিয়োগ দেওয়া হয়। নেফায় একটি সফল ও চ্যালেঞ্জিং মেয়াদ শেষে তিনি ৭ গাড়ওয়াল রাইফেলস-এ পোস্ট পেয়েছিলেন।   কীর্তি চক্র পুরস্কারপ্রাপ্ত  দাফলা উপজাতিদের সাথে সংঘর্ষের সময়, অত্যন্ত সাহস ও মহান নেতৃত্বের জন্য মেজর দ্বারকানাথ কানওয়ারপাল ভারতের দ্বিতীয় সর্বোচ্চ শান্তিকালীন বীরত্বের  পুরস্কার  কীর্তী চক্র লাভ করেন।   পরবর্তী জীবন  কানওয়ারপাল ১৯৮৬ সালে লেফটেন্যান্ট কর্নেল হিসাবে অবসর গ্রহণ করেন। তিনি এখন একটি সুখী  ও শান্তিপূর্ণ অবসরপ্রাপ্ত জীবন যাপন করছেন সোলানে। তার এক ছেলে মেজর বিক্রমজিৎ কানওয়ারপাল ভারতীয় সেনাবাহিনীতে ১২ বছরেরও বেশি সময় দায়িত্ব পালন করেছেন এবং তারপরে প্রাক অবসর গ্রহণ করেছিলেন। বিক্রমজিৎ কানওয়ারপাল এখন বলিউডের একজন নামী অভিনেতা।   উল্লেখ   বিষয়শ্রেণী:জীবিত ব্যক্তি বিষয়শ্রেণী:১৯৩৫-এ জন্ম